Diari Oficial de la Generalitat Valenciana


Sumari del DOGV 6420, del 20-12-2010 (2010/13682)

RESOLUCIÓ de 18 de novembre de 2010, del conseller de Solidaritat i Ciutadania, per la qual es ratifica l'acord d'extinció i el balanç de liquidació de la Fundació Marina Alta Vedruna Dénia de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6420

Data del DOGV
:   20-12-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/13719


Data del document
:   18-11-2010

Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 18 de novembre de 2010, del conseller de Solidaritat i Ciutadania, per la qual es ratifica l'acord d'extinció i el balanç de liquidació de la Fundació Marina Alta Vedruna Dénia de la Comunitat Valenciana. [2010/13180]  
Vist l'expedient sobre ratificació pel Protectorat de l'Acord d'Extinció adoptat pel Patronat de la Fundació Marina Alta Vedruna Dénia de la Comunitat Valenciana, així com el balanç de liquidació, resultats següents,  
Fets  
Primer. En data 16 de febrer de 2010, segons Registre d'Entrada de la Conselleria de Justícia i Administracions Públiques, Mª Pilar Iniesta Magán, presidenta de la Fundació Marina Alta Vedruna Dénia de la Comunitat Valenciana, d'ara en avant la Fundació, en nom i representació d'aquesta, va presentar escrit en què sol·licitava del Protectorat de Fundacions la ratificació de l'Acord del Patronat de la Fundació, de data 19 de novembre de 2009, d'extinció i liquidació d'aquesta, a causa de la impossibilitat de realització del fi fundacional.  
Segon. Per Resolució de 7 de setembre de 2004 del secretari autonòmic de Justícia i Interior de la Conselleria de Justícia i Administracions públiques es reconeix, classifica i inscriu la Fundació Marina Alta Vedruna Dénia de la Comunitat Valenciana com a fundació de caràcter cultural.  
L'objecte i finalitat de la Fundació, segons els seus Estatuts, és la realització d'activitats esportives i culturals en horari extraescolar. Promoure i realitzar activitats formatives i culturals per a pares. Gestionar les activitats educatives del Colegio Sagrado Corazón de Dénia. Educar i formar els alumnes, promovent activitats de formació d'acord amb el Projecte Educatiu del Centre, basat en la Proposta Educativa Vedruna   
El Patronat fundacional, de què no consten variacions al Registre de Fundacions, té la composició següent:  
Presidenta: Maria-Pilar Iniesta Magán. Vicepresident: José Aguilar Torres. Secretària patrona: María Desamparados Chiner Marsal. Vocals: Concepción Virtudes Ballester Pons; Elsa Bordehore Fontanet; Nuria Chornet Signes; Joan Mascarell Armell; María Miró García, i Gloria Sanz Fornés.  
La dotació de la Fundació ascendia a la quantitat de 30.000 €, aportada per la fundadora. Segons el balanç de situació presentat per la Fundació, el patrimoni net d'aquesta, a data 19 de novembre de 2009, ascendeix a 31.729,64 €, extrem confirmat per l'informe de la Secció de Comptabilitat del Servei d'Entitats Jurídiques, de data 24 de setembre de 2010.  
Tercer. La causa al·legada per a l'extinció és la impossibilitat de realitzar els fins fundacionals.   
En la memòria aportada es posa en relleu així mateix que l'any 2009 va ser constituïda la Fundació VEIS Vedruna, Educació Integral Solidària, inscrita al Ministeri d'Educació, que ha quedat constituïda com a entitat de referència de tots els centres Vedruna; és d'interés de la Congregació fundadora unificar en una sola entitat tots els seus centres, i resulta improcedent continuar en solitari amb la labor iniciada per la Fundació Marina Alta Vedruna Dénia.  
Quart. El Patronat té reconeguda, en l'article 29 dels Estatuts de la Fundació, la facultat de determinar la destinació dels béns i drets resultants de conformitat amb la legalitat vigent. En la reunió del dia 19 de novembre de 2009, aquest va acordar que el romanent de la Fundació seria entregat a la Fundació VEIS Vedruna, Educació Integral Solidària, inscrita amb el núm.1.145 al Registre de Fundacions del Ministeri d'Educació.  
Quint. Esmenada la sol·licitud, en els termes requerits pel Servei d'Entitats Jurídiques, la Comissió de Protectorat, en la sessió de 12 de novembre de 2010, emet informe favorable, entre altres, el punt del dia corresponent a la ratificació de l'Acord d'extinció, així com el balanç de liquidació, en els termes expressats als apartats precedents.  
Fonaments de dret  
Primer. L'article 11 del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 206/2009, de 13 de novembre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria correspon exercir, entre altres, les competències en matèria de fundacions.  
I l'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana l'exerceix la conselleria competent en matèria de fundacions, i que correspon al conseller la titularitat del Protectorat, sense perjuí de la possibilitat de la seua delegació o desconcentració.  
No obstant això, mitjançant Resolució de 30 de juliol de 2010, de la Conselleria de Justícia i Administracions Públiques (DOCV núm.6323) sobre delegació de competències en altres òrgans de l'administració de la Generalitat, es va disposar delegar al titular de la Conselleria de Solidaritat i Ciutadania les competències del Protectorat de Fundacions no delegades al secretari autonòmic de Justícia, entre les quals es troben les relatives a "l'extinció de les fundacions, i insta, si és el cas, les corresponents accions judicials".   
Segon. L'article 25 de la Llei 8/1998, de 9 de desembre, de Fundacions de la Comunitat Valenciana, estableix que l'extinció de les fundacions es regirà pel que disposen els articles 31 i 32 de la Llei 50/2002, de 26 de desembre, de Fundacions:  
«Article 31. Causes d'extinció  
La Fundació s'extingirà:  
a) Quan expire el termini pel qual va ser constituïda.  
b) Quan s'haguera realitzat íntegrament el fet fundacional.  
c) Quan siga impossible la realització del fet fundacional, sense perjuí del que disposen els articles 29 i 30 de la present Llei.  
d) Quan així resulte de la fusió a què es referix l'article anterior.  
e) Quan concórrega qualsevol altra causa prevista en l'acte constitutiu o als Estatuts.  
f) Quan concórrega qualsevol altra causa establida en les lleis.  
Article 32. Formes d'extinció  
1. En el supòsit del paràgraf a), de l'article anterior, la Fundació s'extingirà de ple dret.  
2. En els supòsits previstos en els paràgrafs b), c) i e) de l'article anterior, l'extinció de la Fundació requerirà l'Acord del Patronat ratificat pel Protectorat. Si no hi ha Acord del Patronat, o aquest és ratificat pel Protectorat o pel Patronat, segons els casos.  
3. En el supòsit del paràgraf f) de l'article anterior, es requerirà resolució judicial motivada.  
4. L'acord d'extinció o, si és el cas, la resolució judicial, s'inscriuran al corresponent Registre de Fundacions.»  
Tercer. Els Estatuts de la Fundació, en l'article 29, disposen que: «En cas d'extinció, als béns es donarà la destinació que el Patronat determine, d'acord amb allò que ha ordenat la normativa vigent».  
Quart. Per tot això, a la vista de la documentació presentada, i d'acord amb allò que ha informat la Comissió de Protectorat, de data 12 novembre de 2010, no s'aprecia cap motiu per a la denegació de la ratificació sol·licitada.  
Vistos els preceptes legals citats i la resta de generals de pertinent aplicació, resolc:  
Primer  
Ratificar l'Acord d'Extinció de la Fundació Marina Alta Vedruna Dénia de la Comunitat Valenciana, adoptat pel seu Patronat en data 19 de novembre de 2009, així com el corresponent balanç de liquidació, als termes descrits als fets segon i tercer de la present resolució.  
Segon  
Inscriure al Registre de Fundacions de la Comunitat Valenciana la ratificació de l'acord d'extinció i liquidació de la Fundació Marina Alta Vedruna Dénia de la Comunitat Valenciana.  
Així mateix, es recorda que d'acord amb allò que s'ha prescrit en l'article 26 de la Llei 8/1998, de 9 de desembre, de Fundacions de la Comunitat Valenciana, una vegada ratificat l'oportú balanç de liquidació pel Protectorat, i destinats els béns i drets a la Fundació o entitat sense ànim de lucre corresponent:  
«(..) es farà constar al Registre de Fundacions de la Comunitat Valenciana la seua baixa, a sol·licitud del Patronat, per un escrit dirigit al Registre a què s'acompanyarà el certificat de l'Acord aprovatori del balanç de liquidació, la seua ratificació pel Protectorat i una còpia dels documents en què s'hagen formalitzat les operacions a què es referix l'apartat següent. No obstant això, la baixa de la fundació al Registre, si resulten operacions pendents d'execució o formalització, hauran de ser dutes a terme pel Protectorat.»  
Notifiqueu la present resolució, que és definitiva en via administrativa, amb l'advertència que contra aquesta podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, d'acord amb el que establix l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí de poder interposar, si és el cas, recurs potestatiu de reposició, en el termini d'un mes davant de la consellera de Justícia i Administracions Públiques, així com qualsevol altre recurs que s'estime procedent.  
València, 18 de novembre de 2010.- El conseller de Solidaritat i Ciutadania, p. d. (Resolució 30.07.2010): Rafael Blasco Castany.